Θωμάς Χάουαρντ, 16ος κόμης του Σάφολκ

Ο Θωμάς Χάουαρντ, 16ος κόμης του Σάφολκ, 9ος κόμης του Μπέρκσιρ, αγγλ.: Thomas Howard, 16th Earl of Suffolk, 9th Earl of Berkshire (18 Αυγούστου 1776 - 4 Δεκεμβρίου 1851), με τον τίτλο υποκόμης Άντοβερ από το 1800 έως το 1820, ήταν Βρετανός πολιτικός και ομότιμος από την Οικογένεια Χάουαρντ.

 Πρώιμη ζωή 
μικρογραφία|150x150εσ|Οι αδελφοί Κάρολος Νέβινσον και Θωμάς.
Ο Σάφολκ γεννήθηκε στο Χένλεϋ-ον-Τέιμς του Όξφορντσιρ,  ο 2ος (αλλά μεγαλύτερος επιζών) γιος του στρατηγού Ιωάννη Χάουαρντ 15ου κόμη του Σάφολκ, και της Ιουλίας, κόρης του Ιωάννη Γκάσκαρθ του Χάτον Χολ, στο Πένριθ του Κάμπερλαντ. Απέκτησε τον τίτλο του υποκόμη του Άντοβερ μετά το τέλος του μεγαλύτερου αδελφού του, Καρόλου Νέβινσον, ο οποίος σκοτώθηκε σε κυνηγετικό ατύχημα τον Ιανουάριο του 1800. 

 Πολιτική σταδιοδρομία 
Ο Σάφολκ ήταν βουλευτής του Άρουντελ από το 1802 έως το 1806. Διορίστηκε Ταγματάρχης των Εθελοντών του Μάλμεσμπουρυ με επιτροπή της 15ης Δεκεμβρίου 1803. Το 1820 διαδέχθηκε τον πατέρα του στις δύο ενωμένες κομητείες του Σάφολκ και του Μπέρκσιρ, και εισήλθε στη Βουλή των Λόρδων. Στην πολιτική ήταν φιλελεύθερος Ουίγος, και ψήφισε υπέρ του Μεταρρυθμιστικού Νόμου του 1832. Δεν ήταν υπέρ του προστατευτισμού, και το κύριο ενδιαφέρον του ήταν η γεωργία. 

Υπηρέτησε ως συνταγματάρχης της ασώματης πολιτοφυλακής του Γουίλτσιρ από το 1827 έως το 1840. 

 Οικογένεια 
Ο λόρδος Σάφολκ νυμφεύτηκε την αξιότιμη Ελισάβετ Ιωάννα, κόρη του Ιακώβου Ντάτον 1ου βαρόνου Σέρμπορν και της Ελισάβετ Κόουκ, το 1803. Η Ελισάβετ Ιωάννα ήταν από δύο μεριές εξαδέλφη της λαίδης Ιωάννας Ελισάβετ Κόουκ, πρώην συζύγου του εκλιπόντος μεγαλύτερου αδελφού του Σάφολκ, Καρόλου Νέβινσον Χάουαρντ υποκόμη Άντοβερ, και επομένως ανιψιά του στη γεωργία μεταρρυθμιστή Θωμά Γουλιέλμου Κόουκ 1ου κόμη του Λέστερ, και της συζύγου του Ιωάννας Ντάτον.  Απεβίωσε τον Απρίλιο του 1836, σε ηλικία 60 ετών. Απέκτησαν δέκα παιδιά: 
 λαίδη Ελισάβετ (6 Νοεμβρίου 1803 - 20 Ιουλίου 1845), παντρεύτηκε τον εξάδελφό της Ιάκωβο Ντάτον 3ο βαρόνο του Σέρμπορν και απέκτησε παιδιά.
 Κάρολος, 17ος κόμης του Σάφολκ, 10ος κόμης του Μπέρκσιρ (7 Νοεμβρίου 1804 – 14 Αυγούστου 1876), διαδέχθηκε τον πατέρα του στην κομητεία.
 λαίδη Ιουλία Αικατερίνη (9 Ιουνίου 1806 – 17 Φεβρουαρίου 1875), άγαμη.
 λοχαγός εντιμότατος Ερρίκος Θωμάς (16 Νοεμβρίου 1808 – 29 Ιανουαρίου 1851).
 Ιωάννα Ελισάβετ (25 Ιουλίου 1809 – 28 Ιουλίου 1861), παντρεύτηκε τον σερ Ιωάννη Όγκιλβυ 9ο βαρονέτο.
 αξιότιμος Ιωάννης (4 Απριλίου 1811 – 14 Απριλίου 1823), σκοτώθηκε σε αθλητικό ατύχημα στο σχολείο Τσάρτερχαουζ, στο Σάρεϋ.
 αξιότιμος Ριχάρδος Εδουάρδος (29 Ιουλίου 1812 – 27 Φεβρουαρίου 1873), δικηγόρος.
 αξιότιμος Ιάκωβος Κένεθ (5 Μαρτίου 1814 – 7 Ιανουαρίου 1882), νυμφεύτηκε το 1845 τη λαίδη Λουίζα ΦιτςΜώρις, κόρη του 3ου μαρκησίου του Λάνσνταουν.
 λαίδη Μαρία Ρόουζ (11 Σεπτεμβρίου 1815 – 22 Μαΐου 1874), άγαμη.
 λαίδη Φραγκίσκη Μαργαρίτα (14 Ιανουαρίου 1817 – 11 Νοεμβρίου 1894), άγαμη.

Ο λόρδος Σάφολκ επέζησε της συζύγου του κατά 15 χρόνια, και απεβίωσε τον Δεκέμβριο του 1851, σε ηλικία 75 ετών. Τον διαδέχθηκε ο μεγαλύτερος γιος του, Κάρολος.

 Αναφορές 

 Εξωτερικοί σύνδεσμοι 


Κατηγορία:Οικογένεια Χάουαρντ (αγγλική αριστοκρατία)